《贺南塘得孙诗》
宋代·卫宗武

咎消无妄福来宜，喜气津津溢秀眉。桂子昨方移别种，桐孙今见长新枝。

金章鱼佩须传祖，玉果犀钱梦得儿。我欲去为汤饼客，却惭未赋老坡诗。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。